i84 C. PLINII HIST. NAT. LIE. XXXI. 



dein terra, si figlinum humidum ruptumve, aut in re 

 sudor, vel lucerna sine defectu olei restincta, aut etiam 

 vellus lanae madidum reperiatur, non dubie promittunt 

 aquas. Quidam et ign prius excoquunt locum, tanto 

 efficaciore vasorum argumento. 



Differentiae aquarum per gnera terras. 



XXVIII. Terra vero ipsa promittit candicantibus raa- 

 culis, aut tota glauci coloris. In nigra enim scaturigines 

 non fere sunt perennes. Figularis creta semper adimit 

 spes. Nec amplius puteum fodiunt, coria terrae obser- 

 vantes , ut a nigra descendat ordo supra dictus. Aqua 

 semper dulcis in argillosa terra, frigidior in tofo. Nam- 

 que et hic probatur. Dulces enim levissimasque facit, et 

 colando continet sordes. Sabulum exiles limosasque pro- 

 mittit. Glarea incertas venas, sed boni saporis. Sabulum 

 masculum, et arena, et carbunculus, certas stabilesque 

 et salubres. Rubra saxa optimas , speique certissimae. Ra- 

 dies montium saxosae , et silex , hoc amplius rigentes. 

 Oportet autem fodientibus humidiores adsidue respon- 

 dere glebas , faciliusque ferramenta descendere. Depressis 

 puteis sulphurata vel aluminosa occurrentia putearios 

 necant. Experimentum hujus periculi est demissa ardens 

 lucerna, si extinguatur. Tune secundum puteum dextra 

 ac sinistra fodiunt aestuaria, quae graviorem illum hali- 



